
Linnavara tasuta kasutusse andmine (Arenduskeskus "Matveika" MTÜ)
1. Asjaolud ja menetluse käik
Arenduskeskus „Matveika“ MTÜ esitas taotluse Narva Noortekeskuse tantsusaali tasuta kasutamise kohta erivajadustega laste tantsutreeningute korraldamise eesmärgiga. Treeningute maht on 3-4,5 tundi nädalas. Treeningute ajad kooskõlastatakse Narva Noortekeskuse juhtkonnaga.
2. Õiguslikud alused
Vastavalt Narva Linnavolikogu 17.03.2005. a määruse nr 14 „Linnavara kasutusse andmise korra” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult mittetulundusühingutele.
3. Otsus

Anda Arenduskeskus „Matveika“ MTÜ-le, registrikood 80563059, tasuta kasutusse Narva Noortekeskuse tantsusaali erivajadustega laste tantsutreeningute korraldamiseks Narva Noortekeskuse juhtkonnaga kooskõlastatud ajakava alusel.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

